*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr.\_\_ 2019. gada \_\_. \_\_\_\_\_\_\_

**. §**

**Par informatīvo ziņojumu “Par akciju sabiedrības “Augstsprieguma tīkls” līdzdalības uzsākšanu akciju sabiedrībā “Latvijas elektriskie tīkli”“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai Ekonomikas ministrijas iesniegto informatīvo ziņojumu.

2. Atbalstīt Ekonomikas ministrijas un Finanšu ministrijas informatīvajā ziņojumā piedāvāto scenāriju.

3. Saskaņā ar Publiskas personas kapitāla daļu un kapitālsabiedrību pārvaldības likuma 9.panta otro un ceturto daļu un 118.panta otro daļu atļaut AS “Latvenergo” (reģistrācijas Nr. 40003032949) izbeigt līdzdalību AS “Latvijas elektriskie tīkli” (reģistrācijas Nr. 40103379313).

4. Ekonomikas ministrijai kā AS “Latvenergo” kapitāla daļu turētājai veikt darbības AS “Latvenergo” pamatkapitāla samazināšanai un valsts līdzdalības iegūšanai AS “Latvijas elektriskie tīkli”, nosakot, ka AS “Latvijas elektriskie tīkli” (reģistrācijas Nr. 40103379313) akciju turētāja ir Ekonomikas ministrija.

5. Uzdot Ekonomikas ministrijai pēc izmaiņu veikšanas AS “Latvenergo” pamatkapitālā un valsts līdzdalības iegūšanas AS “Latvijas elektriskie tīkli” nodot Finanšu ministrijai turējumā AS “Latvijas elektriskie tīkli” valstij piederošās akcijas.

6. Pamatojoties uz Publiskas personas kapitāla daļu un kapitālsabiedrību pārvaldības likuma 10.panta pirmās daļas 1.punktu, noteikt, ka AS “Latvijas elektriskie tīkli” (reģistrācijas Nr. 40103379313) valstij piederošo akciju turētāja ir Finanšu ministrija.

7. Saskaņā ar Publiskas personas kapitāla daļu un kapitālsabiedrību pārvaldības likuma 5.panta pirmo daļu, 9.panta pirmo un ceturto daļu un 146.panta pirmo daļu atļaut ieguldīt Finanšu ministrijas turējumā esošās AS “Latvijas elektriskie tīkli” valstij piederošās akcijas AS “Augstsprieguma tīkls” pamatkapitālā un izbeigt valsts līdzdalību AS “Latvijas elektriskie tīkli”,

8. Uzdot Finanšu ministrijai nodrošināt AS “Augstsprieguma tīkls” un AS “Latvijas elektriskie tīkli” reorganizācijas veikšanu, pievienojot AS “Latvijas elektriskie tīkli” AS “Augstsprieguma tīkls” un nodrošināt, ka AS “Augstsprieguma tīkls” ir AS “Latvijas elektriskie tīkli” saistību un tiesību pārņēmēja līdz 2020.gada 31.decembrim.

**Ministru prezidents A. K. Kariņš**

**Valsts kancelejas direktors J. Citskovskis**

**Iesniedzējs:**

**Ekonomikas ministrs R. Nemiro**

**Vīza:**

**Valsts sekretārs Ē. Eglītis**